CELEX: 62014TN0449
Language: sl
Date: 2014-06-17 00:00:00
Title: Zadeva T-449/14: Tožba, vložena 17. junij 2014 – Nexans France in Nexans proti Komisiji

25.8.2014   
            
            
               SL
            
            
               Uradni list Evropske unije
            
            
               C 282/49
            
         Tožba, vložena 17. junij 2014 – Nexans France in Nexans proti Komisiji
   (Zadeva T-449/14)
   2014/C 282/63
   Jezik postopka: angleščina
   
      Stranke
   
   
      Tožeči stranki: Nexans France (Clichy, Francija) in Nexans SA (Pariz, Francija) (zastopniki: M. Powell, solicitor, G. Forwood, barrister, in A. Rogers, solicitor)
   
      Tožena stranka: Evropska komisija
   
      Predlogi
   
   Tožeči stranki Splošnemu sodišču predlagata, naj:
   
               —
            
            
               za ničen razglasi Sklep Komisije C(2014) 2139 z dne 2. aprila 2014 v zvezi s postopkom na podlagi člena 101 PDEU in člena 53 Sporazuma EGP v zadevi AT.39610 – Električni kabli (v nadaljevanju: Sklep);
            
         
               —
            
            
               Sklep razglasi za ničen v delu, v katerem je ugotovljeno, da je družba Nexans France sodelovala pri kršitvi pred 22. februarjem 2001;
            
         
               —
            
            
               znesek tožečima strankama naložene globe zmanjša na znesek, ki ustreza krajšemu trajanju in manjši teži, in
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeči stranki v utemeljitev tožbe navajata tri tožbene razloge.
   
               1.
            
            
               S prvim tožbenim razlogom se zatrjuje, da je Komisija, s tem da je ob nenajavljenem pregledu v prostorih družbe Nexans France zasegla nekatere podatke, prekoračila svoja pooblastila, ki ji jih daje Uredba št. 1/2003, in je tožečima strankama kršila pravico do zasebnosti.
            
         
               2.
            
            
               Z drugim tožbenim razlogom se zatrjuje, da je Komisija nepravilno opredelila trajanje kršitve.
            
         
               3.
            
            
               S tretjim tožbenim razlogom se zatrjuje, da je Komisija naredila očitno napako pri presoji – ko ni upoštevala dejstva, da zatrjevana kršitev ni bila izvedena in da ni imela nobenih učinkov na stranke –, da ni podala ustrezne obrazložitve ter da je kršila načelo enakega obravnavanja.